Etter lang spekulasjon i pressen om at han skulle forlate Rosenborg, tok Hoftun konsekvensen av lite spilletid og begynte å se seg om etter ny klubb sommeren 2005. Det så lenge ut til at han skulle signere for den svenske klubben GIF Sundsvall, men i siste øyeblikk kom Fotballklubben Bodø/Glimt på banen. Den kriserammede nordlandsklubben sendte både trener Ola Haldorsen og tidligere Rosenborgkollega Runar Berg til Trondheim for å forhandle med Hoftun. Han ba om natta til å tenke på det. 20. juli signerte han for Bodø/Glimt.